page2
2.3 Nájomca sa zaväzuje užívať predmet nájmu tak, aby prevádzkou v priestoroch nerušil nočný kľud
a občianske spolužitie.
2.4 Prenajímateľ je oprávnený požadovať prístup k predmetu nájmu za účelom kontroly, či nájomca
užíva predmet zmluvy riadnym spôsobom.
2.5 Nájomca nie je oprávnený dať predmet zmluvy do podnájmu tretej osobe.
2.6 Zmeny na predmete nájmu je nájomca oprávnený vykonávať len s predchádzajúcim písomným
súhlasom prenajímateľa. Nájomca je povinný všetky zmeny previesť na svoje náklady.
2.7 Ak nájomca vykoná zmeny na predmete nájmu bez súhlasu prenajímateľa, je povinný po skončení
nájmu uviesť predmet zmluvy na svoje náklady do pôvodného stavu, ak sa zmluvné stany nedohodnú
písomne inak. Ak v dôsledku vykonávaných zmien hrozí na predmete zmluvy alebo na nehnuteľnostiach
s ním súvisiacich prenajímateľovi značná škoda, je prenajímateľ oprávnený odstúpiť od tejto zmluvy.
2.8 Nájomca je povinný oznámiť prenajímateľovi písomne bez zbytočného odkladu potreby opráv,
ktoré má vykonať prenajímateľ. Pri porušení tejto povinnosti zodpovedá nájomca za škodu tým
spôsobenú a nemá nároky, ktoré by mu inak prislúchali pre nemožnosť alebo obmedzenú možnosť
užívať predmet nájmu pre jeho vady, ktoré sa včas neoznámili prenajímateľovi.
2.9 Nájomca je povinný znášať obmedzenie v užívaní predmetu nájmu v rozsahu potrebnom na
vykonanie opráv a údržby.
2.10 Nájomca je povinný starať sa o to, aby na predmete nájmu nevznikla škoda.
2.11 Pri využívaní predmetu nájmu je nájomca ako i všetci jeho pracovníci povinný dodržiavať
ustanovenia Živnostenského zákona, predpisov súvisiacich s bezpečnosťou a ochranou zdravia pri
práci, ochrane pred požiarmi a iných platných predpisov.
Za prípadné škody, ktoré prenajímateľovi vznikli nedodržaním predpisov nájomcom, zodpovedá v
plnom rozsahu nájomca.
2.12 Nájomca je povinný uložiť rezervné kľúče od priestorov predmetu nájmu v zapečatenej obálke u
prenajímateľa a tým umožniť prenajímateľovi vstup do týchto priestorov pri neprítomnosti
nájomcu, v prípade požiaru alebo inej živelnej udalosti, za účelom ochrany majetku. Prenajímateľ
o vstupe zapíše zápis, ktorý podpíšu prítomní svedkovia udalosti.
Článok 3. Nájomné.
3.1 Nájomca je povinný platiť nájomné vo výške a v termínoch dohodnutých v tejto zmluve.
3.2 Za nájom predmetu zmluvy podľa článku 1.3 tejto zmluvy bude nájomca platiť ročné nájomné
vo výške 1375,20 EUR v pravidelných mesačných splátkach vo výške 114,60 EUR.
Dohodnuté nájomné je vrátane nákladov na vykurovanie.
3.3 Nájomné je splatné mesačne vopred najneskôr do 20. dňa v mesiaci, za ktorý je nájomné platené.
3.4 Prenajímateľ je oprávnený nájomné podľa čl. 3.2 tejto zmluvy 1x ročne upravovať o výšku oficiálne
štatisticky zistenej miery inflácie v SR za predchádzajúci kalendárny rok, uverejnenú Štatistickým
úradom SR. Zvýšenie sa týka nasledujúceho kalendárneho roka a zvýšenie je prenajímateľ
oprávnený faktúrovať za jednotlivé mesiace spätne, v závislosti od termínu uverejnenia údajov o
výške inflácie.
3.5 Nájomné je považované za uhradené pripísaním celej sumy na účet prenajímateľa.
Článok 4. Zabezpečenie pohľadávok prenajímateľa.
4.1
Pohľadávky prenajímateľa voči nájomcovi z tejto zmluvy sú zabezpečené zaplatením nájomného vopred.
4.2
Celková výška nájomného zaplateného vopred sa rovná t r o j n á s o b k u mesačného nájomného podľa čl.
3.2 tejto zmluvy, t.j. 343,80 EUR ku dňu 31.12.2019 podľa čl.6.1 tejto zmluvy. Ak počas trvania tejto
zmluvy klesne výška zábezpeky pod hodnotu trojnásobku mesačného nájomného podľa čl. 3.2, zaväzuje sa
nájomca hodnotu nájomného zaplateného vopred neodkladne, po písomnom oznámení prenajímateľa, doplniť
do príslušnej výšky.
4.3. Zábezpeka je splnená vložením čiastky podľa čl. 4.2 tejto zmluvy na účet prenajímateľa uvedený v
v záhlaví tejto zmluvy.
Zábezpeka musí byť zložená na účet prenajímateľa v splatnosti uvedenej na doklade, ktorý
prenajímateľ k tomuto účelu vystaví a zašle nájomcovi.
4.4 Ak nájomca neuhradí akúkoľvek pohľadávku prenajímateľa, s platením ktorej je v omeškaní, do
siedmych dní od doručenia písomnej upomienky, je prenajímateľ oprávnený uspokojiť túto pohľadávku zo
zloženej zábezpeky.
4.5 Zábezpeka bude nájomcovi vrátená až keď dôjde k ukončeniu nájomného vzťahu, a bude predmetom
vysporiadania vzájomných pohľadávok a záväzkov vzniknutých z nájomného vzťahu podľa tejto zmluvy.