page3
Článok 5. Priame a prevádzkou podmienené vedľajšie náklady.
5.1. Nájomné dohodnuté v čl. 3.2. tejto zmluvy je vrátane nákladov na vykurovanie.
5.2 Náklady na elektrickú energiu a vodné a stočné nie sú súčasťou nájmu, budú hradené nájomcom
podľa skutočnej spotreby.
5.2.1 Mesačné zálohy na elektrickú energiu a vodné a stočné budú vo výške 1/12 nákladov za
predchádzajúci kalendárny rok, vyúčtovanie záloh prevedie prenajímateľ do 31.1. kalendárneho
roka podľa odpočtov meradiel spotreby za uplynulý kalendárny rok. Ceny budú stanovené na
základe jednotkových cien vyplývajúcich z vyúčtovacích faktúr dodávateľov.
5.3 Poistenie.
Nájomca si svoj tovar, inventár a všetky ním inštalované veci poistí na vlastné náklady, a to proti
nebezpečenstvu všetkého druhu. Za škody spôsobené nájomcovi na jeho majetku prenajímateľ
nezodpovedá.
5.4 Komunálny odpad.
Nájomca je povinný nakladať z komunálnym odpadom v zmysle prijatých VZN o odpadoch a VZN o
miestnych daniach a poplatku za komunálne a drobné stavebné odpady.
5.5 Čistenie a upratovanie priestorov.
Nájomca je povinný udržiavať predmet nájmu v náležitom poriadku a čistote na vlastné náklady.
5.6 Telefón, internet.
Nájomca, pokiaľ si zriadi telefónne linky alebo internetové pripojenie, náklady na ich zriadenie
a prevádzku si hradí sám.
Článok 6. Doba trvania nájmu
6.1 Táto nájomná zmluva je uzavretá na dobu neurčitú. Deň začatia nájmu je 01.09.2019
Článok 7. Ukončenie nájmu
7.1. Táto zmluva zanikne :
7.1.1 dňom určeným v dohode zmluvných strán o ukončení tejto nájomnej zmluvy,
7.1.2 doručením odstúpenia od zmluvy opačnej strane v prípadoch uvedených v tejto zmluve,
7.1.3 uplynutím výpovednej doby pri výpovedi z dôvodov podľa bodu 7.3 tejto zmluvy,
7.1.4 dňom vyhlásenia konkurzu na majetok nájomcu.
7.2 Prenajímateľ je oprávnený odstúpiť od tejto zmluvy aj v týchto prípadoch :
7.2.1. Nájomca mešká s úhradou peňažného záväzku podľa tejto zmluvy viac ako 30 dní.
7.2.2 Nájomca neodstráni závažné porušovanie nepeňažnej povinnosti podľa tejto zmluvy ani v
dodatočnej primeranej lehote poskytnutej prenajímateľom v písomnej výzve na splnenie
porušovanej povinnosti.
7.3. Zmluvné strany sú oprávnené vypovedať túto zmluvu z týchto dôvodov :
7.3.1 Nájomca stratí spôsobilosť prevádzkovať činnosť, na ktorú si nebytový priestor najal.
7.3.2 Nájomca neodstráni menej závažné porušovanie nepeňažnej povinnosti podľa tejto zmluvy ani v
dodatočnej primeranej lehote poskytnutej prenajímateľom v písomnej výzve na splnenie
porušovanej povinnosti.
7.3.3 Priestory sa stanú bez zavinenia nájomcu nespôsobilé na dohodnuté užívanie.
7.4. Výpovedná doba je tri mesiace a začína plynúť prvým dňom mesiaca nasledujúceho po mesiaci,
v ktorom bola výpoveď doručená opačnej strane.
7.5 Zmluvné strany sa dohodli, že zmena vlastníctva predmetu nájmu, nie je dôvodom na ukončenie
tejto zmluvy ani z jednej strany.
Článok 8. Práva a povinnosti pri zániku zmluvy.
8.1 Ak nájomná zmluva zanikne uplynutím doby nájmu, alebo výpoveďou, nájomca je povinný
prestať užívať predmet nájmu najneskôr v deň nasledujúci poslednému dňu doby nájmu, alebo
výpovednej doby.