page1
NÁJOMNÁ
ZMLUVA
uzatvorená v súlade so zákonom č. 116/1990 Z.z. o nájme a podnájme nebytových priestorov, v znení
neskorších predpisov (ďalej len „zákon“).
Zmluvné strany
Prenajímateľ :
Obchodné meno : Obec Kostolná-Záriečie
Sídlo : 913 04 Kostolná-Záriečie 148
IČO : 00311693
DIČ : 2021079676
Zastúpená : Ing. Peter Pilko – starosta obce
Bankové spojenie : Prima banka Slovensko a.s.
IBAN : SK47 5600 0000 0006 4782 8001
a
Nájomca :
Obchodné meno : Janka Mizeráková
Miesto podnikania : 913 05 Melčice-Lieskové 531
IČO : 52 510 981
DIČ :
Registrácia Okresný úrad Trenčíne, číslo živnostenského registra ………...
Článok 1. Predmet nájmu
1.1 Prenajímateľ je vlastníkom nehnuteľnosti :
Stavba – kultúrny dom súp.č. 7, CKN parc.č. 111/4, v k.ú. Kostolná-Záriečie.
Prenajímateľ prehlasuje, že prevádzka nehnuteľnosti podľa čl. 1.1 tejto zmluvy bola povolená
Kolaudačným rozhodnutím vydaným Obcou Chocholná-Velčice dňa 4.12.2012, pod č. SU-21/12-004.
1.2 Prenajímateľ prenecháva časti nehnuteľností uvedených v čl.1.1 tejto zmluvy nájomcovi za odplatu na
dočasné užívanie a poskytuje služby s tým spojené v rozsahu a za podmienok dohodnutých v tejto zmluve.
1.3 Časť nehnuteľností, ktoré prenecháva prenajímateľ nájomcovi na dočasné užívanie (ďalej len
„predmet nájmu“) sú nebytové priestory na prízemí budovy prenajímateľa :
1.3.1 Zádverie, čakáreň o výmere 8,37 m2 z toho 1/3 t.j. 2,79 m2
1.3.2 WC zákazníci o výmere 7,32 m2 z toho 1/2 t.j. 3,66 m2
1.3.3 WC kaderníctvo o výmere 1,07 m2
1.3.4 Predsieň WC o výmere 2,66 m2
1.3.5 Kaderníctvo o výmere 16,23 m2
1.3.6 Šatňa o výmere 2,14 m2
Priestor 1.3.1 je využívaný z 1/3 nájomcom, z 1/3 prenajímateľom a z 1/3 iným nájomcom.
Priestor 1.3.2 je využívaný z 1/2 nájomcom z 1/2 iným nájomcom.
Nájomca bude vstupovať do predmetu nájmu cez vedľajší vstup do budovy.
1.4 Prenajímateľ prenecháva predmet nájmu nájomcovi v stave spôsobilom na užívanie dohodnuté
v tejto zmluve. Priestory predmetu nájmu sú vybavené elektroinštaláciou s osvetlením
a vykurovaním v súlade s platnými normami. Hygienické priestory sú vybavené studenou a teplou
vodou a zariaďovacími predmetmi v zmysle platných hygienických predpisov.
1.5 Nájomca preberá predmet nájmu v termínoch dohodnutých v tejto zmluve a potvrdzuje, že predmet
nájmu je spôsobilý na riadne užívanie.
Článok 2. Práva a povinnosti zmluvných strán
2.1 Nájomca je oprávnený užívať predmet nájmu ako priestory kaderníctva.
2.2 Nájomca sa zaväzuje užívať predmet nájmu výlučne na účel na ktorý je určený, za podmienok
dohodnutých v tejto zmluve. Prípadná zmena spôsobu užívania predmetu zmluvy, musí byť vopred
dohodnutá zmluvnými stranami dodatkom k tejto zmluve.
Prípadný nesúhlas prenajímateľa so zmenou spôsobu užívania predmetu zmluvy nie je dôvodom
nájomcu na odstúpenie od tejto zmluvy v inom termíne a z iného dôvodu než je dohodnuté v tejto
zmluve.